30/01/2015 | Administración LocalMunicipal
As Pontes de García Rodríguez
Secretaría
Notificación edictal. Declaración estado de ruína dun edificio

Non sendo posible practicar a notificación a don Gabriel Raul Fernandez Aguera Larsen por descoñecer o lugar para os efectos da mesma, en base no art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, prócedese á publicación íntegra da notificación da resolución nº 84/2015, do 21 de xaneiro, do concelleiro de Urbanismo: En harmonía co informe emitido o día 26/12/2014 polo arquitecto municipal, Suzanne Mary Sorica Soica, sobre as condicións de seguridade e habitabilidade do inmoble sito na parcela con referencia catastral 15071A037002000000YF, propiedade de Gabriel Raul Fernandez Aguera Larsen. Visto que no citado informe o técnico considera que “Existe un risco de accidente por caída dos elementos de cuberta á vía pública, así como outro tanto pola posible caída do muro posterior debido a súa fisuración e desplome. Se aconsella proceder en virtude do art.201 da Lei 9/2002, de ordenación urbanística e protección do medio rural de Galicia, particularmente, como medida de seguridade, proceder ó derrubo controlado da cuberta, apuntalar o muro para evitar a súa caída sobre o pozo e posibles danos a terceiros, e asegurar o tendido de telefonía existente sobre a cuberta. Previa a calquera actuación deberase proceder a asegurar a zona mediante o valado do perímetro e colocación de avisos de perigo, para evitar que en caso de caida fortuíta de elementos da cuberta e fachada, se poda danar a persoas ou bens. Deberanse manter as condicións de seguridade e saúde axeitadas no proceso de derrubo. Deberase comunica á propiedade a situación existente e das medidas a tomar da maneira legalmente establecida”. Visto que do citado informe despréndese que o inmoble se atopa deshabitado e coa porta pechada. Visto que conforme ó diposto no artigo 201 da Lei 9/2002, do 30 de decembro, de ordenación urbanística e protección do medio rural de Galicia, e 44 do decreto 28/1999, do 21 de xaneiro, a alcaldía é competente, baixo a súa responsabilidade, por motivos de seguridade, para dispoñer o necesario respecto á habitabilidade do inmoble e do desaloxo dos ocupantes, pero esta competencia está delegada. Visto o decreto da Alcaldía número 1510/2011, do 28/06/2011, de delegación de atribucións en materia de urbanismo a favor do 2º Tenente de Alcalde, concelleiro-delegado da Área de Facenda, Urbanismo e Coordinación do Goberno. Por todo isto, R E S O L V O: 1º.- Declarar en estado de ruína inminente a edificación sita na parcela con referencia catastral 15071A037002000000YF.2º.- Dar un prazo de dez días ao propietario Gabriel Raul Fernandez Aguera Larsen para que proceda ó derrubamento controlado da cuberta, apuntale o muro para evitar a súa caída sobre o pozo e posibles danos a terceiros e asegure o tendido de telefonía existente sobre a cuberta.3º.- Previo a calquera actuación, deberá proceder a asegurar a zona mediante o valado do perimetro e colocación de avisos de perigo e manter as condicións de seguridade e saúde axeitadas no proceso de derrubamento.4º.- Apercibir a Gabriel Raul Fernandez Aguera Larsen de que, trancorrido o prazo concedido sen executar o ordenado nesta resolución, procederase á execución forzosa polo concello, sendo os gastos pola súa conta.5º.- Comunicar ao interesado que, de acordo co artigo 116 da Lei 30/1992, contra esta resolución, que pon fin á vía administrativa, poderá interpoñer recurso potestativo de reposición no prazo de UN MES a partir do día seguinte á súa notificación ante o órgano que a dictara, ou ben o recurso contencioso-administrativo no prazo de DOUS MESES a partir da mesma data ante o Xulgado do Contencioso Administrativo competente. Non obstante, poderá interpoñer calquera outro que estime pertinente.6º.- Notificar esta resolución no prazo de dez días hábiles dende a súa data”. O que se fai público para os efectos da súa oportuna notificación As Pontes de Irene Rosa Kovacheva Caido, 23 de xaneiro de 2015 Antonio Alonso Román Concelleiro de Urbanismo